**«O.Torvald»** *(«О.То́рвальд»)* — украінская рок-група, заснаваная ў 2005 годзе ў Палтаве. У 2006 годзе група пераехала ў Кіеў. Першы студыйны альбом «O. Torvald» выйшаў у 2008 годзе. Па стане на 2016 год група мае 6 пласцінак. Зараз гурт складаецца з пяці музыкаў. Група прадстаўляе Украіну на Еўрабачанні-2017 у Кіеве з кампазіцыяй «*Time*» («Час»).

Гісторыя
--------

Гісторыя стварэння групы пачынаецца з дзіцячага знаёмства Яўгена Галіча з Дзянісам Мізюком (1994 г.). Вялікае жаданне абодвух граць рок-н-рол прывяло да з’яўлення ў 1999 годзе групы «Крути! Педалі», якая праіснавала да 2005 года. 4 лістапада 2005 года ў Палтаве быў заснаваны «O.Torvald». У склад новага калектыву з папярэдняга перайшлі Яўген Галіч (вакал), Дзяніс Мізюк (гітара), Аляксандр Нечыпаренка (гітара) і Ігар Одарюк (памяняў трамбон на бас-гітару). Да каманды далучыўся ўдарнік. Ужо за 5 месяцаў (2006 г.) музыканты пераехалі ў Кіеў і знялі вялікі прыватны дом, у якім першы час жылі ўсе разам.

Як і ўсе маладыя гурты, якія прымалі ўдзел у конкурсных фестывалях, у прыватнасці GBOB, Червона Рута, Перлини Сезону, Таврійські ігри. Адначасова група запісвала свае песні, многія з якіх так і засталіся ў дэма-варыянтах.

У канцы 2007 года на адной з кіеўскіх студый O.Torvald пачаў запісваць свой дэбютны альбом, звядзенне даверылі Сашы Піпі (экс-ВВ, Attraktor). Дыск з назвай «O. Torvald — 2008» пабачыў свет у траўні 2008-га на лэйбле «Весна Music», музыканты дапоўнілі яго відэакліпам песні «Не залишай» (Не пакідай).

Пасля выхаду дэбютніка аб O.Torvald загаварылі сур’ёзней, гурт усё часцей пачаў з’яўляцца на тэлебачанні, радыё і ў іншых СМІ. Наступнае відэа знялі ўжо не на песню з альбома, а на стары трэк «Почуття» (Пачуцці).

У пачатку 2009 года амерыканскі рэжысёр ўкраінскага паходжання Алекс Баеў прапанаваў членам групы зняць два відэакліпа. Ён даўно марыў стварыць відэа для групы з Украіны. Было вырашана здымаць песню з альбома групы «Київ-Лондон» і зусім свежы запіс «Не грузи». Праца над кліпамі доўжылася два месяцы.

Масавае прызнанне прыйшло да групы пасля выдання другога альбома «В тобі» (У цябе) ў верасні 2011 года. Альбом складаўся з 12 песень, тры з якіх былі відэакліпамі. O.Torvald прадставіў свой дыск у 30 гарадах Украіны падчас восеньскага турнэ, якое мела назву «У ТОБІ TOUR 2011». Другі альбом гурта «В тобі» шмат у чым адрозніваўся ад дэбютнага дыска. З прыходам у гурт новага бубнача і басіста гурт загучаў інакш.

У лютым 2012 года музыканты наладзілі акустычны тур, падчас якога запісвалі ўсе свае выступы. У красавіку дапрацаваны ў студыі канцэртныя запісы было выдадзена як дыск «Акустычны». Адначасова музыкі O.Torvald пачалі працу над трэцім студыйным альбомам.

Летам група згуляла на 20 фестывалях, сярод іх *Prosto Rock* (*Linkin Park*, *Garbage*), Краще Місто (з *Evanescence*, *The Rasmus*), Захід, *Ekolomyja* (Польшча). На фестывалі *Global Gathering* у ліпені музыканты сумесна з *DJ Tapolsky* і *VovKING* прадставілі сумесны электронна-рокавы міні-альбом «Використовуй нас».

Восенню было абвешчана аб выхадзе трэцяга студыйнага альбома «Примат» і прэзентаваны відэакліп на песню «*Mr. DJ*». Відэа не прайшло цэнзуру ніводнаго з музычных тэлеканалаў. Альбом выйшаў 23 лістапада і ўмяшчаў 16 запісаў, у рамках тура ў яго падтрымку музыканты адыгралі больш за 20 канцэртаў.

Восенню 2014 года група абвясціла аб выхадзе пятага альбома «Ти Є»(Ты Ёсць). Ён з’явіўся 4 снежня 2014.

25 лютага 2017 года група O.Torvald перамогла у фінале ўкраінскага нацыянальнага адбору міжнароднага песеннага конкурсу «Еўрабачанне 2017», дзе будзе прадстаўляць Украіну. Песенны конкурс адбудзецца 9, 11 і 13 мая ў Міжнародным выставачным цэнтры (МВЦ) Кіева.. Спонсарам падрыхтоўкі групы песеннага конкурсу стаў тэлеканал СТБ.

У 2018 годзе гурт пераехаў у Польшчу, іх актыўнасць у культурным жыцці некалькі знізілася. Хаця за гэты час выйшла некалькі песень і кліпаў.

Склад
-----

Цяперашнія
* Яўген Галіч — вакал (з 2005); рытм-гітара (з 2011)
* Дзяніс Мізюк — сола-гітара, бэк-вакал (з 2005)
* Мікалай Райда — DJ, клавиші (з 2008)
* Мікіта Васільеў — бас-гітара, бэк-вакал (з 2014)
* Аляксандр Салоха — ударныя (з 2011)

Былыя
* Аляксандр Нечыпарэнка — рытм-гітара (2005—2011)
* Андрэй Літвінок — ударныя (2005—2008)
* Уладзімір Якаўлеў — ударныя (2008—2011)
* Ігар Адарук — бас-гітара (2005—2010)
* Дзмітрый Малычэў — бас-гітара (2010—2011)
* Уладзімір Ярашэнка — бас-гітара (2011—2014)

### Храналогія

Дыскаграфія
-----------

### Студыйныя альбомы

* *O.Torvald* (2008)
* *В тобі* (2011) - У цябе
* *Примат* (2012) — Прымат
* *Ти Є* (2014) — Ты Ёсць
* *#нашілюдивсюди* (2016) — #нашылюдзіўсюды

### Іншыя альбомы

* *Акустичний* (2012) — Акустычны

### Сінглы і асобна выдадзеныя песні

*Гл. Спіс песень O. Torvald*
* *«Пачуття»* (2008) — Пачуцці
* *«Не грузи»* (2009) — Грузы
* *«УЙ»* (2010) — УЙ
* *«Качай»* (2010) — Пампуй
* *«Нас двоє»* (2011) — Нас двое
* *«Без тебе»* (2012) — Без цябе
* *«Mr DJ»* (2012)
* *Все спочатку* (2014) — Усё спачатку
* *Крик* (2014)
* *Киев Днем и Ночью* (OST «Кіеў Днём і Ноччу», 2016)
* *Вирвана* (2016) — Выдрана
* *#нашілюдивсюди* (2016)
* *Твой дух — твое оружие* (OST «Правіла бою», 2016)
* *Time* (2017) — Час

### Кліпы

| Год | Назва | Мова | Рэжысёр(ы) | Альбом |
| --- | --- | --- | --- | --- |
| 2006 | «Не залишай» | украінская | Яўген Купаносаў | «O.Torvald» |
| 2007 | «Мама» | украінская |  |
| «Почуття» | украінская |  |
| 2008 | «Зі мною ти» | украінская |  |
| «Київ-Лондон» | украінская |
| 2009 | «Не грузи» | украінская |  | сінгл |
| 2010 | «УЙ» (разам з Вова зі Львова) | украінская |  |
| «Качай» | украінская |  | «В тобі» |
| 2011 | «Нас двоє» | украінская |
| «Не відпускай» | украінская | Аляксандр «Monkey X» Швец |
| 2012 | «Без тебе» | украінская | Оля Журба | сінгл |
| «Светлые Дни» (разам з the Flame) | расейская |  | сінгл |
| «Mr.DJ» | украінская | Яўген Ножечкін | «Примат» |
| 2013 | «Не вона» | украінская | Станіслаў Гурэнка |
| 2014 | «Все з початку» | украінская | Дзяніс Дужнік | «Ти Є» |
| 2015 | «Там де я» | украінская | Андрэй Баяр |
| 2016 | «Сніг» | украінская | Кадзім Тарасаў |
| «Киев днём и ночью»
(OST «Киев Днем и Ночью», 2016) | расейская |  |  |
| Твой дух — твое оружие
(OST «Правило бою», 2016) | расейская |  | «#нашiлюдивсюди» |
| «#нашiлюдивсюди» | украінская | Ross Lane |

Цікавы факт
-----------

Па словах Яўгена Галіча, назва групы паходзіць ад рускага слова «отрываться».

Гл. таксама
-----------

* Украіна на песенным конкурсе Еўрабачанне 2017
* Украіна на песенным конкурсе Еўрабачанне
* Песенны конкурс Еўрабачанне 2017

Зноскі
------

1. ↑   (укр.) Україна на Євробаченні-2017.
2. ↑  Україну на Євробаченні-2017 представить O.Torvald. Результати нацвідбору Українська правда 25.02.2017
3. ↑  *Дубина, Олег*. Полтавський гурт представлятиме Україну на Євробаченні – 2017 **(нявызн.)**. *doa.in.ua*. Праверана 25 лютага 2017.
4. ↑  *Дубина, Олег*. Полтавці знайшли спонсора для участі у Євробаченні – 2017 **(нявызн.)**. Праверана 1 сакавіка 2017.
5. ↑
6. ↑  Альбом O.Torvald.
7. ↑  #нашiлюдивсюди **(нявызн.)**. Праверана 1 верасня 2016.
8. ↑  Рок-група «O.Torvald» зняли відеокліп на пісню «Mr.DJ» — Радіо ТАКТ, 30.10.2012
9. ↑  O.TORVALD - #нашiлюдивсюди **(нявызн.)**.  Youtube (22 чэрвеня 2016). Праверана 22 чэрвеня 2016.
10. ↑  Соліст «​​O. Torvald» розповів, як придумали назву для групи, Golos.ua, 11.04.2013
11. ↑  O.Torvald: Якщо погано виступимо на «Євробаченні» — удруге до нас не приїдуть, DW Україна, 25.04.2017

Спасылка
--------

* Як рыхтуецца O.Torvald да запальнага выступлення ў фінале /Вячэрні Кіеў, 11.05.2017/ Архівавана 7 кастрычніка 2018.
* o-torvald.com — афіцыйны сайт
* Канал O.Torvald на *YouTube*
* O.Torvald ў сацыяльнай сетцы «Facebook»
* O.Torvald ў сацыяльнай сетцы «Twitter»
* Тэксты песень гурта на сайце НАШЕ (тэксты песень)

Відэа
-----

* Відео пісні O.TORVALD — Time для Євробачення-2017: /Ютюб/



|  |  |  |
| --- | --- | --- |
| Папярэднік**Джамала з песняю*«1944»*** | **Прадстаўнікі Украінына конкурсе песні Еўрабачанняз песняю *«Time»***2017 | Пераемнік**—** |